Pakkaamamme hunajat ovat niin sanottuja monikukkahunajia, mikä tarkoittaa, että mehiläiset ovat keränneet meden useista eri kasvilajeista. Satokauden aikana eri kasveista kerätty ja valmistettu hunaja luonnollisesti maistuu erilaiselta, koska jokainen kasvi antaa hunajaan omaleimaisen makunsa. Kasvialkuperä vaikuttaa maun lisäksi myös hunajan väriin ja koostumukseen. On siis luonnollista, että hunajapurkkien välillä on pieniä maku- ja värieroja.